Sikulin kieli

Sikulin kieli on Sisiliassa ennen roomalaisvaltaa asuneiden sikulien puhuma kuollut kieli.

Kreikkalaiset siirtolaiset kohtasivat sikulit Sisiliassa 700-luvulla eaa. Heidän kerrotaan muuttaneen sinne Apenniinien niemimaalta. Sikulin kieli tunnetaan muutamien piirtokirjoitusten ja yksittäisten sanojen perusteella. Kieli on rakenteeltaan indoeurooppalainen, mutta sen kuulumista itaaliseen ryhmään on aineiston niukkuuden takia mahdotonta todistaa.

Lähteet

Luokka:Indoeurooppalaiset kielet
Luokka:Euroopan kuolleet kielet